Білінгвізм, лічу, небяспечны толькі ў тым выпадку, калі ты не валодаеш адной з дзвюх моваў. Гэта і не білінгвізм тады. Скажам, дзіцёнак і маці ведаюць мову бацькі, а бацька не ведае родную мову маці. Адпаведна камунікацыя дзіцёнка з маці будзе мець сваю спецыфіку. У нас такой сітуацыі няма, бо ўсе здольныя разумець як беларускую, так і рускую. Занепакоенасць можа толькі праяўляцца ў статусе мовы і яе сферы ўжывання. У білінгвізме мовы павінны мець раўнапраўныя магчымасці.